GinmanBlachmanDahl eller Ginman/Blachman/Dahl er en moderne dansk jazztrio bestående af:  Lennart Ginman, bassist med en fortid i  Ginman/Jørgensen i 90’erne. Kurator af Summer Sessions på Vallekilde Højskole og musikchef i Copenhagen Jazzhouse. Thomas Blachman, trommeslager og Grammy-vindende producer. Kendt som dommer i X-factor.  Carsten Dahl, klaver. Professor på Rytmisk Musikkonservatorium.  De tre gamle venner har i en årrække spillet sammen med musikere som blandt andre trompetisterne Palle Mikkelborg og Nils Petter Molvær, samt saxofonisten Fredrik Lundin.